Tolong jelaskan mengenai Bandar baru dari Genting Highlands dalam bahasa melayu

Gohtong Jaya merupakan bandar utama di Genting Highlands yang dinamakan sempena Lim Goh Tong, pengasas Genting Group dan Genting Highlands sendiri. Ia mempunyai beberapa kemudahan seperti hotel (termasuk satu cawangan Hotel Seri Malaysia), restoran, kedai, rumah, pangsapuri dan kawasan perumahan, sebuah pusat sukan, satu cawangan Institut Aminuddin Baki, tiga buah sekolah - Sekolah Kebangsaan Sri Layang, Sekolah Menengah Kebangsaan Sri Layang dan Sekolah Berasrama Antarabangsa Highlands (Highlands International Boarding School)/Sekolah Menengah Swasta Saleha dan dua stesen hilir untuk dua buah sistem kereta kabel yang mendaki ke puncak Genting Highlands - Awana Skyway di bahagian Pahang dan Genting Skyway di bahagian Selangor.